Здравейте. Преди време получих обаждане от фирма, за задължения към ” Глобул ” от преди 9 години. Обърнах се към Вас и ми обяснихте да не превеждам пари на частни лица, което спазих. Днес получих обаждане, че другата седмица получавам призовка. Бих искал съвет от Вас, дали да се притеснявам, мопгат ли да ме съдят, ако дължимата сума е от преди 9 години (до колкото съм запознат давността е максимум 4.5 години), да приемат ли 3-ти лица призовката ми, в случая майка ми (не живея на постоянния си адрес) и как да постъпя, ако бъда осъден от варненския съд. Бллагодаря Ви.




Търсене на задължение от адвокатска кантора
===========================================

 

Здравейте, г-н Манолов,


от съда не се обаждат относно връчването на призовки по правило, т.е. имам съмнения, че действително ще получите такава призовка. Необходимо е, в случай че все пак действително бъде изпратена, да я получите или Ваш близък заедно с книжата по делото и да се свържете с адвокат. Ако се касае за искова молба, имате едномесечен срок за отговор, в който може да се направи възражение за погасена по давност посочената сума, като давността за периодични вземания, какъвто е случаят, е тригодишна.


Поздрави,  

адв. Николина Митова  

тел. 0898 303092




Необходимо е заповедта за изпълнение, която съдът може да издаде по представени фактури, да Ви бъде връчена на постоянния Ви адрес, като призовкарят трябва да Ви потърси поне три пъти, и ако не Ви открие – да постави уведомление на входната врата, за да се явите в съда и да си получите документите. Ако обаче няма кой да получи на постоянния Ви адрес съдебните книжа, може и да не бъдете уведомен съгласно горното.


Поздрави,  

адв. Николина Митова  

тел. 0898 303092


